tomron87/hebrew-wikipedia-sentences-corpus huggingface dataset:
בשנת 1830 הגיע לקונדוז נוסע בריטי אחר, ג'ון ווד, שהתרשם כי העיירה עלובה, שוכנת באזור ביצתי מוכה מגפות כמו מלריה, ואינה מונה יותר מ-500–600 בתים.
אמרה מקומית טענה ש"אם אתה רוצה למות, סע לקונדוז".
ב-1859 נכנעה הח'אנות לדוסט מוחמד, שליט קאבול, והפכה לבת חסותו.
בשנת 1888 סופחה הח'אנות לאפגניסטן.
בתחילת המאה ה-20 תחת הנהגתו של שר חאן נאשר, אזור קונדוז הפך לאחד המחוזות העשירים ביותר של אפגניסטן.
זאת בעיקר הודות להקמת החברה Spinzar Cotton Company, חברה לגידול ושיווק הפשתן שהוקמה על ידי שר חאן נאשר ושקיימת עד ימינו.
פותחו באזור גם ענפי החיטה, האורז, הדוחן וענפים חקלאים אחרים והמקום כונה "הכוורת של אפגניסטן".
עם כיבוש אזורי טג'יקיסטן ואוזבקיסטן על ידי הצבא האדום במחצית השנייה של המאה ה-20, מאה-מאתיים אלף טג'יקים ואוזבקים נמלטו לצפון אפגניסטן, כולל לקונדוז.
עד ימינו תופסת קונדוז מיקום אסטרטגי בין המחוזות תח'אר ובדח'שאן.
בנובמבר 2001 הייתה אחד ממרכזיו העיקריים של משטר הטליבאן עד שנכבשה על ידי כוחות "הברית הצפונית" שנתמכו על ידי ארצות הברית ב-26 בנובמבר 2001. היא הייתה העיר הגדולה האחרונה שנשלטה על ידי הטליבאנים.
בספטמבר-אוקטובר 2015 נכבשה שוב אך לשבועיים על ידי כוחות הטליבאן.
ב-28 בספטמבר 2015 הטליבאן תקפו את העיר משלושה צדדים וכבשו את רובה.
עשרות אלפי תושבים נאלצו בימי הקרבות להימלט לפנים הארץ.
אחרי קרבות כבדים עם הצבא האפגני הטליבאן נסוגו.
בעת הקרבות לשחרור מחדש של העיר, ב-3 באוקטובר 2015 הפגיז הצבא האמריקאי בטעות את מרכז הטיפולים של עמותת "רופאים ללא גבולות".
בהפגזות אלה נהרגו 22 בני אדם, ביניהם 10 חולים (כולל 3 ילדים) ו-12 עובדים.
ב-8 באוגוסט 2021, כבשו כוחות הטליבאן את העיר לאחר שניצחו במספר עימותים את כוחות הצבא האפגני ששהו בסביבה.
לפי תחזיתרשמית לתאריך 21 בספטמבר 2020, התגוררו בעיר 365,529 בני אדם, והיא העיר החמישית בגודלה באפגניסטן.
בקונדוז חיה אוכלוסייה רב-אתנית, הכוללת פשטונים, טג'יקים, אוזבקים, חווארים, ערבים ועוד כמה קבוצות אתניות.
הערבים בקונדוז מדברים לרוב פרסית, אך שומרים על זהותם המיוחדת, שמקורה בשבטים שבאו מחצי האי ערב במאות ה-7–8.
העיר קונדוז מחולקת ל-8 מגזרי משטרה (נחיאס) ומשתרעת על שטח של 112,060 דונם.
היא גם מהווה נפה, לצד שש הנפות האחרות של מחוז קונדוז.
בעיר פועלת מועצת המחוז ולמחוז 9 נציגים בבית התחתון ושניים בבית העליון של הפרלמנט.
במרחק 8 ק"מ דרומית-מזרחית מן העיר שוכן נמל תעופה ששימש זמן רב לצרכים צבאיים והומניטריים.
בעיר פועלות שתי אוניברסיטאות: אוניברסיטת קונדוז, שהוקמה בשנת 1994 על יסוד מדרשת מורים שנוסדה בשנת 1967, ושלוחה של אוניברסיטת סלאם שבסיסה בקאבול.
אוניברסיטת סלאם היא מוסד לימודים פרטי שהוקם בשנת 2009 וזכה בשנת 2013 למעמד אוניברסיטה.
קונדוראים (שם מדעי: Cathartiformes) היא סדרה של עופות דורסים גדולים הקרובים לדורסי יום ובעבר נכללו בקבוצתם.
הרבה חוקרים משייכים אותם לדורסי היום עד היום.
אחרים משייכים אותם דווקא לחסידאים.
עופות אלה כוללים 2 משפחות: הקונדוריים והטרטורניסים הנכחדים שחיו בתקופת הפליסטוקן באמריקה הדרומית והיו העופות בעלי מוטת הכנפיים הגדולה ביותר בעולם; הגדול שבהם היה הארגנטוויס שמוטת כנפיו הגיעה לאורך 3.56 מ'.
הקונדוריים המודרניים דומים להם מעט אך יותר קטנים ועדיין הגדול שבהם – קונדור האנדים – הוא העוף אוכל הבשר הגדול ביותר בעולם.
מוטת כנפיו מגיעה ל-270–320 ס"מ והוא אחד מהעופות המעופפים הכבדים ביותר בעולם.
עופות אלה מתנהגים כמו נשרים המחפשים נבלות באמריקה הדרומית והצפונית.
חלקם חיים בלהקות גדולות היכולות להפשיט בשר במהירות.
כמו רוב אוכלי הנבלות הם תמיד מתקוטטים ורבים.
לקונדורים בניגוד לנשרים ישנם עיטורים בשרניים על עורם וראשם בהם הם מתהדרים.
סוג ומין יחיד קונדור קליפורני (Gymnogyps californianus)
סוג ומין יחיד קונדור האנדים (Vulture gryphus)
סוג ומין יחיד נשרון מלכותי (Sarcoramphus papa)
סוג ומין יחיד אורובו שחור (Coragyps atratus)
משפחה טרטורניסים (Teratornithidae) - נכחדה
קונדום נשי מוכנס לתוך הנרתיק לפני קיום יחסי מין והוא אחד מהאמצעים למניעת היריון היעילים ביותר מפני הידבקות במחלות מין כמו איידס.
הוא גם יכול למנוע היריון: הקונדום הנשי שואף להבטיח יעילות דומה, ואף גבוהה מזו של הקונדום הגברי.
הקונדום הנשי זהה באורכו לקונדום הגברי, אך הוא רחב יותר וגם נראה גדול יותר.
הסיבה לכך היא התאמתו למבנה האנטומי של האישה: הקונדום נועד לרפד את הנרתיק מבפנים, ואמור לבצע תפקיד זה גם בעת התרחבות הנרתיק בזמן קיום יחסי מין.
המבנה הייחודי של הקונדום אינו יוצר לחץ על הפין (דבר שכן עשוי להופיע בעת שימוש בקונדום הגברי).
בחלקו הפנימי של הקונדום הנשי (בקצה הסגור) ישנה טבעת גמישה המסייעת בעת החדרתו של הקונדום לנרתיק ואמורה להבטיח את מיקומו בנרתיק בעת קיום יחסי מין.
בחלקו התחתון (הקצה הפתוח) ישנה טבעת נוספת שמיועדת להישאר מחוץ לנרתיק ולכסות את שפתי הפות, ובכך למנוע את הכנסת הקונדום לנרתיק בעת היחסים ולהגן גם על שטחו החיצוני של הפות.
בטיחותו ויעילותו של קונדום נשי מקבילות פחות או יותר לאלה של הדגם הגברי.
הגרסה הראשונה של הקונדום הנשי הומצאה בסוף המאה ה-20, בארצות הברית, הקונדום היה עשוי מפוליאוריתן, החומר הזה השמיע קולות ציוץ בעת שימוש.
המחיר של כל קונדום היה גבוה יחסית, והשימוש בו לא היה פרקטי.
ב-2009 הוא הוחלף על ידי הגרסה השנייה של הקונדום הנשי (FC2) שעשוי מגומי שנקרא ניטריל שהוא גם יעיל ובטוח לשימוש, המחיר שלו נמוך יותר מאשר הגרסה הראשונה.
ה-FC2 מיוצר על ידי החברה לבריאות האישה (The Female Health Company), הגרסה הזאת אושרה לשימוש על ידי ארגון הבריאות העולמי (WHO).
הגנה – השימוש בו הוא בעל אחוזי הגנה גבוהים הן מפני מחלות מין והן מפני הריון בלתי רצוי ועומד על כ-95%.
שליטה של האישה על השימוש באמצעי המניעה – בקרב זוגות רבים, הגברים לא נהנים להלביש את הקונדום ונמנעים מהשימוש בו, שוכחים אותו או משתמשים בו לא נכון, דבר העלול להביא לכניסה להריון ולהדבקה במחלות מין.
אך השימוש בקונדום הנשי מעביר את ה"שליטה" באמצעי המניעה מהגבר לאישה, ובכך מספק לנשים אפשרות לוודא שאכן מתבצע שימוש באמצעי מניעה בצורה ולהגן על עצמן מפני כניסה להיריון והידבקות במחלות מין.
ספונטניות וגמישות – מכיוון שניתן להשתמש בקונדום הנשי עד 8 שעות לפני תחילת האקט המיני, הוא מספק ספונטניות רבה יותר במהלך קיום יחסי המין.
קיימים מקרים בהם הפסקת האקט לצורך לבישת הקונדום גורמת לנשים לצאת מריכוז ומקשה עליהן להגיע לאורגזמה, ובמקרים אחרים לגברים לאבד חלק מהזקפה ולמנוע מהם לקיים את המשגל בצורה טובה, ובמקרים אלה מומלץ לנסות את הקונדום הנשי.
ניתן לשימוש בזקפה חלקית – אצל חלק מהגברים, ובעיקר בגברים המבוגרים זקפה חלקית אינה מאפשרת להם להלביש את הקונדום בצורה טובה.
במקרים אלה, שימוש בקונדום הנשי אשר אינו דורש זקפה מלאה יכול לעזור.
קונדום נשי נותר במקומו גם אם הגבר מאבד את זקפתו, דבר המסייע לשמור על המשכיות האקט המיני, ללא צורך בהחלפת קונדום וכדומה.
הנאה – העלאת ההנאה עקב המגע בין הטבעת החיצונית של הקונדום בדגדגן או פין.
תחושה טבעית – הוא מתחמם בעת האקט המיני ובשל כך יוצר תחושה טבעית יותר, לעומת קונדום רגיל.
רמות ההורמונים הטבעיות – בגוף האישה לא מושפעות.
נגישות – קל לשימוש ואינו דורש בדיקה רפואית.
אלרגיה ללטקס – אלרגיה ללטקס יכולה להתרחש כתוצאה מחשיפה במגע לחלבוני הגומי הטבעי.
לכן, אנשים עם רגישות ללטקס עללים לחוות תסמינים מאוד לא נעימים כאשר הם נחשפים לקונדומי לטקס, כולל תחושת צריבה בכל אזור בעור הנחשף למגע, הופעה פתאומית של פריחה או כוורות, גירוד, שלפוחיות ובמספר מקרים חמורים מאוד אף אנפילקסיס, העלול להוביל למוות.
השימוש בקונדום נשי לא מעלה גירוי (אלרגיה ללטקס יכולה להתרחש כתוצאה מחשיפה במגע לחלבוני הגומי הטבעי).
הגנה – אינו מספק הגנה ב-2%-12% מהמקרים, לעומת קונדום גברי.
מחיר גבוה וזמינות נמוכה – לעומת הקונדום הגברי אשר עולה מספר שקלים, הקונדום הנשי יקר יותר.
הנאה מופחתת לאישה – החומרים מהם בנוי הקונדום הנשי עבים יותר, ולכן נשים רבות מתלוננות על תחושה מופחתת ופגיעה בהנאה במהלך השימוש בהם.
רגישות – הטבעת החיצונית והטבעת הפנימית יכולות לגרום לגירוי ורגישות בנרתיק ובפין בהתאמה כתוצאה מחיכוך.
1.בעת החדרת הקונדום לנרתיק, יש לאחוז בטבעת הנמצאת בתוך הקונדום, ולהכניסה לעומק הנרתיק, עד היצמדותה לצוואר הרחם (האישה אמורה להרגיש שהטבעת גולשת פנימה).
אם הטבעת מונחת במקום הנכון – האישה לא תרגיש בה.
טבעת שאינה מונחת במקומה עשויה לגרום לאישה כאב בצוואר הרחם והגבר עשוי להרגיש אותה בזמן היחסים.
2.בעת הכנסת הקונדום הנשי, הטבעת הנמצאת בחלקו התחתון תישאר מחוץ לנרתיק, ותכסה את שפתי הפות (2–3 ס"מ מהקצה הפתוח של הקונדום נשארים מחוץ לנרתיק).
3.בפעמים הראשונות לשימוש, יש לכוון את הפין לתוך פתח הקונדום וזאת על מנת שלא יכנס בטעות ברווח שבין דופן הקונדום לדופן הנרתיק.
4.בניגוד להוראות השימוש בקונדום הגברי- אין חובה להוציא את איבר המין מיד עם תום היחסים.
בעת הוצאת הקונדום יש לסובב את הטבעת החיצונית (כדי למנוע דליפת זרע) ולמשוך את הקונדום בעדינות.
מכירות הקונדום הנשי הן נמוכות במדינות מפותחות, אף על פי שמדינות מתפתחות משתמשות בהן יותר ויותר.
סיבות אפשריות למכירות גרועות הן שהכנסת הקונדום הנשי היא מיומנות שיש ללמוד, והוא יכול להיות יקר פי 2–3 ביחס לקונדום הגברי.
בנוסף, אנשים דיווחו על קול שנגרם מהקונדום במהלך היחס המיני ועל כך שהטבעת החיצונית נשארת מחוץ לנרתיק.
דווקא השארות הטבעת החיצונית מחוץ לנרתיק יכולה להגן על האישה בצורה יעילה יותר ממחלות המועברות במגע מיני בהשוואה לקונדום הגברי.
בעבר הקונדום שווק בישראל בשם "LA LUNA".
כיום לא ניתן להשיגו בבתי-המרקחת וברשתות הפארם.
לאחרונה, מספר יוזמות בוצעו על ידי ארגונים בינלאומיים בין ממשלתיים כדי להרחיב את הנגישות לקונדום הנשי.
בשנת 2012, ועדת האו"ם למוצרי הצלת חיים לנשים ולילדים אישרה את הקונדומים הנשיים כאחד מ-13 מוצרי הצלת החיים שלה, מזרזת את המאמצים הבין-ארגוניים להתגבר על כמה מחסומים שמעכבים נשים במדינות מתפתחות מלהשיג את התוצר.
המחיר היה אחד המכשולים העיקריים בהרחבת הגישה לקונדומים אלו ברמה בינלאומית.
העלות בממוצע נעה בין $ 2-4, בהתאם לגורמי השוק המקומי.
קונדור A350 הוא אופנוע מתוצרת יצרנית האופניים והאופנועים Condor-Werke (שם מלא: Condor-Werke AG ), אשר יוצר עבור צבא שווייץ בין השנים 1973–1978.
בסך הכול יוצרו 3,000 יחידות.
בשנת 1967 נבחר מנוע הדוּקאטי "Ducati Scrambler" לשימוש באופנוע הצבאי החדש של שווייץ.
יציאת הפליטה וההרכבה נעשו חזקים יותר.
צינור פליטה הפלדה נבנה עם אלומיניום.
כובע מילוי השמן השתנה לצינור ארוך יותר כדי להקל על המילוי.
יחס הדחיסה צומצם ל-8.2:1, כדי שהאופנוע יוכל לתדלק על דלק באיכות ירודה.
הגלגלים ובלמי התוף הותאמו לנסיעות בהרי האלפים.
התאמת ה"קונדור A350" לשירות צבאי
הותאם ב-"קונדור A350" מתקן נשיאה עבור שני רובי תקיפה מסוג "SIG SG 510" .
הותקנו ב-"קונדור A350" אורות בלקאוט ("Blackout light" ), שהן מנורות ראש וזנב המצוידות בעדשות מיוחדות, אשר מיועדות להטיל קרן אור אופקית מפוזרת של הנהג עבור הרכב ונהגים של כלי רכב אחרים כדי לזהות את הרכב.
בצבא, אורות בלקאוט מיועדים לשימוש בעת נהיגה בשיירה בלילה, כאשר יש צורך ברכבים לשמור על הסתרה על ידי הגבלת יכולתם להיראות על ידי האויב.
קונדו (בהונגרית: Kondó) הוא כפר קטן במחוז בורשוד-אבאוי-זמפלן שבצפון מזרח הונגריה.
קונדה או קונדה-דורה היא שפה דראווידית דרומית-מרכזית שבטית.
השפה מדוברת על ידי שבט הקונדה-דורה, שגרים במספר מחוזות באודישה ואסאם שבהודו.
בשנת 1981 היו לשפה כ-28,000 דוברים אך המספר התמעט עם הזמן וכיום השפה נמצאת בסיכון.
לקונדה-דורה יש שני ניבים: הקונדה-דורה וקובי.
הניבים השונים דומים זה לזה ב-83% ושניהם דומים ב-28% לטלוגו.
לשפה יש גם מערכת כתיבה ייחודית, שפותחה בסוף המאה ה-20 על ידי הבלשנית ההודית פראסנה סרי, אך למרות זאת רוב דוברי השפה אינם יודעים קרוא וכתוב.
קונדובאדי היא שפה דראווידית דרומית המדוברת בקרלה, שבהודו.
המבנה הדקדוקי של השפה קרוב למלאיאלאם אך דוברי השפה לא יכולים להבין אחד את השני, השפה קרובה למלאיאלאם ב-65% וב-81% לקאלאנדי.
קונגרס פיפ"א הוא הגוף המנהל של הפדרציה הבינלאומית לכדורגל (פיפ"א).
בקונגרס מתקיימות הצבעות על אירוח אליפות העולם בכדורגל ובחירת נשיא פיפ"א, לרוב במפגש הראשון שלאחר קיום אליפות העולם.
הקונגרס הראשון התקיים ב-1904 בפריז שבצרפת והיו בו נציגות של 5 התאחדויות בלבד, וככל שהארגון גדל הצטרפו אליו נציגים נוספים.
בשנים 1915–1922 לא התקיימו מפגשים עקב מלחמת העולם הראשונה, ובשנים 1939–1945 עקב מלחמת העולם השנייה.
בנוסף למפגשים הקבועים ישנם גם מפגשים מיוחדים היכולים להתקיים לבקשת מועצת פיפ"א ובתמיכתם של לפחות חמישית מהחברות בארגון.
מ-1904 התקיימו 8 מפגשים כאלו.
כל מפגש מתקיים במדינה אחרת למעט 2 המפגשים הראשונים שהתקיימו בפריז שבצרפת, מפגשים 36 ו-37 שהתקיימו בגוודלחרה ומקסיקו סיטי שבמקסיקו, ומפגש 53 והמפגש המיוחד ב-2002 אשר התקיימו בסיאול שבקוריאה הדרומית.
המפגש ה-70 של הקונגרס היה אמור להתקיים ב-2020 באדיס אבבה שבאתיופיה, אך עקב מגפת הקורונה התקיים ברשת האינטרנט.
קונד'ה אפ אדרן (בוולשית: Cunedda ap Edern; סביבות 386–460) המוכר גם בכינויו קונד'ה הקיסר (בוולשית: Cunedda Wledig) היה מלך וולשי אשר ייסד את ממלכת גוויניד' בצפון-מערב ויילס ב.
קונד'ה מוזכר בהיסטוריה בריטונום בשם קונדאג (Cunedag) ומקור שמו הוא ככל הנראה קונו דאגוס (Cuno-dagos) שמשמעו בברטונית "לוחם טוב" או "בעל לוחמים טובים".
על פי המסורת, קונד'ה היה בן למשפחה של שליטים בריטנו-רומאיים מ"הצפון הקדום" (בוולשית: Hen Ogledd) שבדרום סקוטלנד של ימינו, אזור בעל קשר רב עם ויילס בתקופת סוף השלטון הרומאי (שהסתיים סביב 410 לספירה).
סבו של קונד'ה, פדרן בייסרוד' ("טוניקה אדומה"), מזוהה עם מנהיג בעל משרה חשובה מטעם השלטון הרומאי אשר הנהיג את שבט הווטדיני באזור נהר הפורת' כנגד פשיטות הפיקטים מצפון לחומת אנטונינוס.
ככל הנראה בהתאם לבקשה מהקיסר הרומאי מגנוס מקסימוס או השליט הברטוני וורטיגרן, קונד'ה עבר לצפון ויילס יחד עם לוחמי שבט הווטדיני במטרה להילחם בפשיטות האיריות והפיקטיות באזור.
שם התמקם ככל הנראה תחילה באזור צ'סטר (כיום סמוך לגבול אנגליה ויילס) ובהמשך התבסס מערבה משם (צפון-מערב ויילס) בקרבת אזורי הפלישה של השבטים האירים, שם ייסד את ממלכת גוויניד' ובית קונד'ה שעמד בראשה למשך כ-375 שנים עד לשנת 825 כאשר עלה בית מנאו לכס הממלכה.
לפי נניוס, בנו, קרדיג, ייסד את ממלכת קרדיגיון.
על פי המסורת, קונד'ה נחשב סבא רבא של דייוויד הקדוש.
קונגרס צירי העם של הפדרציה הרוסית היה הגוף הבכיר לענייני חקיקה ברוסיה בשנים 1990–1993.
הקונגרס הוקם בהתאם לתיקונים לחוקה, שאומצו על ידי הסובייט העליון של רוסיה מ-29 באוקטובר 1989. הקונגרס נבחר על בסיס זכות בחירה אוניברסלית, שווה וישירה בהצבעה חשאית לתקופה של 5 שנים.
ההרכב הראשון והיחיד שלו נבחר ב-4 במרץ 1990, שהתכנס בתור הקונגרס הראשון ב-16 במאי אותה שנה.
לאחר פתיחת קונגרס צירי העם התפטר הסובייט העליון של רוסיה וחדל להיות גוף הכוח העליון ומאוחר יותר הפך לגוף של קונגרס צירי העם שפעל כגוף חקיקה, מינהלי ובקרה קבוע.
בצו של נשיא הפדרציה הרוסית בוריס ילצין מספר 1400 "אודות רפורמה חוקתית הדרגתית בפדרציה הרוסית" מ-21 בספטמבר 1993 פעילות קונגרס צירי העם של הפדרציה הרוסית והסובייט העליון של הפדרציה הרוסית הופסקו וסמכויותיהם של צירי העם של הפדרציה הרוסית בוטלו.
בשל אי ציות לצו, הסובייט העליון אימץ החלטות על הדחה והפסקת סמכויותיו של הנשיא ילצין בשל מה שהם כינו "הפרה גסה של החוקה".
בית המשפט החוקתי של הפדרציה הרוסית הכריז על צו 1400 ועל מעשיו של הנשיא ילצין כלא חוקתיים ומספיקים כדי להדיחו מתפקידו.
הסובייט העליון התכנס לכינוס חירום חריג של קונגרס צירי העם.
ב-23 בספטמבר אישר הקונגרס שהתכנס את החלטות המועצה בנושא סיום סמכויותיו הנשיאותיות של ילצין והעברתן, על פי החוקה, לסגן הנשיא רוצקוי, ומעשיו של ילצין הוגדרו כניסיון הפיכה.
ב-4 באוקטובר 1993, לאחר עימות של שבועיים במרכז מוסקבה, הקונגרס והסובייט העליון פוזרו על ידי כוחות באמצעות כלי נשק וכלי רכב משוריינים.
קונגרס צירי העם של הפדרציה הרוסית בוטל סופית ב-12 בדצמבר 1993 עם אימוץ החוקה החדשה של הפדרציה הרוסית, שביטלה גם את הסובייט העליון של הפדרציה הרוסית והחליפה את הגופים הללו באספה הפדרלית של הפדרציה הרוסית ובה מועצת הפדרציה של רוסיה כבית עליון והדומה הממלכתית של הפדרציה הרוסית כבית תחתון.
קונגרס צירי העם של רוסיה (2022)
קונגרס צירי העם הוא מפגש של צירים לשעבר ברמות וכינוסים שונים מרוסיה, הטוענים שהם פרלמנט וממשלת המעבר של הפדרציה הרוסית ליום שאחרי ולדימיר פוטין.
חבר הדומה הממלכתית לשעבר איליה פונומריוב הפך ליוזם הציבורי של הקונגרס.
מושבי הקונגרס הראשון נערכו ב-4-7 בנובמבר ביבלונה, פולין.
הקונגרס מציב את עצמו כמפגש של "הנציגים היחידים של החברה והמדינה שיש להם את הלגיטימציה הדמוקרטית שקיבלו מאזרחי רוסיה".
איליה פונומריוב ענה במהלך הקונגרס כי כנציגים של אזרחים רוסים, הם לגיטימיים למדי, שכן פעם הם נבחרו על ידי העם, וכעת רוסיה זקוקה לגוף זמני להעברת השלטון, והם "יערכו בחירות מאוחר יותר." גנאדי גודקוב כינה את הקונגרס "פרוטו-פרלמנט".
הקונגרס מורכב מחברי הפרלמנט הרוסי שנבחרו לפני ה-14 במרץ 2014, שאינם תומכים בסיפוח קרים ובמלחמה נגד אוקראינה.
חברי בתי המחוקקים האזוריים והמוניציפליים שמגנים את סיפוח קרים ואת המלחמה נגד אוקראינה.
אזרחים רוסיים שמילאו תפקידים נבחרים ברשות המבצעת ואינם תומכים בסיפוח קרים ובמלחמה נגד אוקראינה.
הרשויות ברוסיה וזרועות אכיפת החוק אינם מכירים בקונגרס זה כגוף לגיטימי.
קונדורוש (בהונגרית: Kondoros) היא עיר בנפת סגהלם שבמחוז בקש בדרום מזרח הונגריה.
כמו יישובים רבים באירופה גם בקונדורוש מספר התושבים נמצא בירידה.
שמה מופיע לראשונה במסמכים משנת 1228, והיא הפכה לעיר רשמית ב-15 ביולי 2013.
יהודים חיו בקונדורוש במאה ה-19 ובתחילת המאה ה-20, הקהילה היהודית במקום הייתה כפופה לקהילת סרווש.
בשנת 1944 נרצחו רוב יהודי העיר.
אנדראש בלצו, ספורטאי הונגרי בעבר, אלוף אולימפי (רומא 1960, מקסיקו סיטי 1968 ומינכן 1972) בקרב חמש מודרני, זוכה ב-5 מדליות אולימפיות מהן 3 זהב.
קונדור היא סדרת לוויינים מסוג חישה מרחוק שפותחה ברוסיה.
השיגור הראשון בוצע בשנת 2013.
הלוויינים פותחו על ידי תשלובת משינוסטרויניה.
הם מיועדים לצרכים צבאיים ואזרחיים.
הלוויין הראשון שוגר ב-27 ביוני 2013. משקל הלוויין הוא 1150 ק"ג והוא פועל במסלול מסונכרן-שמש.
מצלמת הלוויין מספקת צילומי שטח בגודל עד 200 קמ"ר עם רגישות של 1 מטר או שטח גדול יותר ברגישות 5–20 מטר.
קצב העברת הנתונים הוא 350 קילובייט בשנייה.
הלוויין הפסיק לפעול בשנת 2015 ככל הנראה עקב בעיה פנימית.
הלוויין השני שוגר בשנת 2014 בהזמנת דרום אפריקה לצרכים שהוגדרו על ידה.
בשנת 2014 רוסקוסמוס הכריז על מכרז לדגם מתקדם של הלוויין.
הלוויין הראשון שוגר בשנת 2023. בהתאם להתקדמות הטכנולוגית משקל של הלוויין הוקטן וגדל קצב העברת הנתונים.
הוא מתוכנן לעבודה במשך כ-5 שנים.
לוויין שני מתוכנן לשיגור בשנת 2024.
בתכנון נמצאים לוויינים נוספים של הסדרה.
הם יהיו בעלי רגישות של כ-0.5 מטר ומתוכננים לשיגור בשנת 2030.
תאריך שיגור לוויין אתר שיגור/משגר 27 ביוני 2013Kosmos 2487 קוסמודרום בייקונור סטרלה 19 בדצמבר 2014Kondor-E 1 קוסמודרום בייקונור סטרלה 26 במאי 2023Kondor-FKA 1 קוסמודרום ווסטוצ'ני סויוז 2.1A 2024 Kondor-FKA 2 קוסמודרום ווסטוצ'ני סויוז 2.1A
קוֹנְדִּיטוֹרְיָה, או מגדנייה, היא חנות העוסקת במכירה קמעונאית של מוצרי מגדנאות - דברי מאפה מתוקים (עוגות, עוגיות וכו').
פעמים רבות כוללת החנות גם אזור לייצור המוצרים הנמכרים בה, בנוסף למוצרים שמקורם בספק סיטונאי.
לעיתים פועלת הקונדיטוריה גם כבית קפה, כלומר מאפשרת אכילה במקום של מוצריה (בתפקוד זה כוללת הקונדיטוריה גם מכירה של משקאות).
ציוד עיקרי בקונדיטוריה הוא מקרר בעל חלון זכוכית, המאפשר לקונים לראות את העוגות שיש לאחסן בקירור.
מדפי תצוגה משמשים לאחסון מוצרים שאינם דורשים קירור.
מקור המילה קונדיטוריה במילה הלטינית candire, שמשמעותה "ממתק פירות".
בקונדיטוריה שמים דגש על ההיבט האמנותי של המסחר, ובניגוד למאפייה, לרוב לא מייצרים בה לחמים.
מלאכת הקונדיטוריה התפתחה כאשר אופים מסוימים התמחו ביצירת לחם מתוק אליו נוספו פירות מסוכרים ומרכיבים מתוקים אחרים.
בעברית, קונדיטוריה היא מִגְדָּנִיָּה (ללא ניקוד: מגדנייה), וקונדיטור הוא מִגְדְּנַאי.
מקצוע הקונדיטור התפתח ממקצועו של האופה.
לאחר שהאופים של ימי הביניים (המאה ה-15) שלטו באמנות אפיית הלחם, חלקם החלו להעשיר את הבצק בדבש, פירות יבשים ותבלינים.
הם הקימו גילדה בשנת 1643 באזור נירנברג ובסביבתה בגרמניה.
באותה תקופה, האופים של הלבקוכן עסקו גם בדונג, תוצר לוואי של דבש.
הם הפכו לאומני שעווה, וסיפקו לכנסיות ולמשקי בית פרטיים נרות אמנותיים, דמויות שעווה ותמונות עשויות שעווה.
הם גילפו בעצמם תבניות עץ והשתמשו בהן כדי ליצור דמויות מרהיבות משעווה.
כמה קונדיטורים עסקו באמנות המתוחכמת של אומני השעווה עד לתקופה האחרונה.
מאוחר יותר האופים של הלבקוכן הפכו לקונדיטורים הראשונים.
הסחר הימי הביא תבלינים וסוכר לעיירות הנמל האיטלקיות המפורסמות גנואה וונציה.
אף על פי שרבים היו מעוניינים בסוכר, רק העשירים זכו לצרוך אותו.
מקצוע הקונדיטוריה התקשר לזה של הרוקח, מכיוון שהסחר של הסוכר היה בלעדי לרוקחים.
המילה הגרמנית "קונפקט" ("Konfekt") לתיאור ממתקים נובעת משפת יצרני התרופות, שנקראה גם כן קונדיטוריה ("confectionari").
במאה ה-14 הביאו הוונציאנים את המרציפן - ממתק עשוי שקדים, סוכר ומי ורדים - למרכז אירופה.
המרציפן היווה חומר ליצירת יצירות שצוירו בצורה אמנותית בצבעים ועוטרו לעיתים בעלה זהב.
בתחילת המאה ה-19, השוקולד הראשון עשה את דרכו לגרמניה, לאחר שנשות המעמד הגבוה בספרד, איטליה וצרפת היו כבר רגילות לכוס שוקו חמה מדי יום.
כאשר קואנראד יוהנס ואן האוטן ההולנדי הצליח לעבד את מסת הקקאו, נוצרו החומרים הנוספים חמאת קקאו ואבקת קקאו.
השוקולד המדולל בחמאת קקאו שימש ליצירת דמויות מגוונות משוקולד, וצביעת עוגות עם אבקת קקאו הפכה לפופולרית.
כך נולד ה"שוקולטייר" או שׁוֹקוֹלָדַאי, שהוא קונדיטור המתמחה בעבודה עם שוקולד.
שוקולד מילא כעת תפקיד מרכזי בקונדיטוריה.
דוגמה טובה היא עוגת השוקולד שיצר מבשל השוקולד של קלמנס פון מטרניך בווינה בשנת 1832, הקונדיטור היהודי אוסטרי פרנץ זאכר, הזאכרטורטה, אשר מהווה חלק בלתי נפרד מהמטבח האוסטרי ומהמטבח הוינאי בפרט.
במאה ה-19, שפע הסוכר ממקור סלק הסוכר אפשר התפתחות עוגות ומאפים, תוך התמקדות באמנות דקורטיבית.
עוגות ספוג קלות, מאפי שקדים, שטרודל תפוחים או שטרודל חלב שמנת, קוגלהוף ועוגות קרם הוגשו עם משקאות מודרניים אז כגון קפה, תה ושוקולטה.
ניקולה אפרט, הממציא הצרפתי של שימור המזון
קונה (בקרואטית: Kuna) היה ההילך החוקי של קרואטיה החל משנת 1994 ועד ל-31 בדצמבר 2022. קונה אחד חולק למאה ליפה (lipa).
המטבע קיבל את שמו ממטבע שהיה מונהג במדינה בין השנים 1941–1945, ומשמעותו המילולית – דָּלָק, שהוא יונק טורף קטן הדומה לנמייה מצויה.
מקור שם המטבע בימי הביניים, בהם השתמשו בפרוות דלק כמטבע עובר לסוחר.
הקונה הראשונה הייתה נהוגה בתקופת המדינה העצמאית של קרואטיה שהתקיימה במלחמת העולם השנייה, אך השימוש בו הופסק בתקופה שהייתה קרואטיה חלק מיוגוסלביה.
בשנת 1994, כחלק מתהליך המעבר לעצמאות של קרואטיה, החל השימוש במטבע הקונה המודרנית שהחליף את הדינר הקרואטי.
בעבר היו בשימוש גם מטבעות בעריכים 1, 2 ליפות ו־25 קונות ושטרות בעריכים 5 ו־1,000 קונות.
ב-1 בינואר 2023 הוחלף באופן רשמי המטבע, והמדינה עברה להשתמש באירו.
בסמנטיקה, משמעות לוואי (או הוראת לוואי), הקשר או קונוטציה, היא המשמעות הנוספת, הנלווית, שניתן להסיק אותה מהמסר (שרואים, שומעים או קוראים).
משמעות הביטוי "חבל על הזמן" היא ביסודה שלילית, ופירושה הערכה שלא כדאי לבזבז זמן על הנושא המדובר.
אבל כאשר הדובר נער או נערה, הביטוי מקבל הקשר חיובי, וכוונת הדובר להגיד שהדבר טוב (ולפי העברית העדכנית בשנת 2024, "מדהים") ואולי גם טוב מאוד.
בביטוי "הגברת הנכבדה", משמעותו היסודית המילולית על פי המילון היא תיאור חיובי של מישהי.
אך בהקשרים מסוימים, למשל כאשר הדוברת ידועה כמתנגדת לדעתה של אותה אישה כוונתה למשמעות שלילית הן בכבוד שבתואר "הגברת" והן בתיאור "הנכבדה".
אם אין הדבר ברור הדובר יכול לצרף סימני ציטוט כתובים או תנועת יד של סימני ציטוט כדי להדגיש שאין מדובר במשמעות הפשוטה.
ההקשר הלשוני מההקשר התרבותי וסביבת השיח
המושג קונוטציה מתייחס לאסוציאציות התרבותיות-החברתיות או האישיות של האדם.
זוהי הדרך שבה החברה או מישהו בתוך החברה חושבים על המסר.
פירוש "קונוטטיבי" כלומר פירוש שנלווית לו משמעות משנית, משמעות השונה מן המשמעות הראשית-היסודית המתקבלת מהמילים בלבד, מגיע מההקשר שבו המסר נמסר, כלומר ההקשר שבו האמירה נאמרה, נכתבה, הושמעה או הוקראה.
הנמען - כלומר השומע או הקורא, עשוי להבין את המשמעות הנלווית הזו או לתת פרשנות אחרת, בהתאם להקשר ולתנאי השיחה, הכוללים את תכונותיהם של המוען והנמען (מוסר המסר והמקבל).
הגורמים המשפיעים הם בין היתר גילם של המוען והנמען, המגדר שלהם, ארץ המוצא שלהם, ותכונות אחרות, שחלקם יידונו בהמשך.
בדוגמה למעלה, הביטוי "חבל על הזמן" משמעותו בהקשר חיובי כאשר הוא נאמר בפי צעירות וצעירים, או כאשר הוא נאמר בפי אדם המדבר באופן לא רשמי, ומאמץ את צורת הדיבור "הצעירה".
לעומת זאת "חבל על הזמן" מקבל את משמעותו המקורית היסודית בלבד, כאשר השיח רשמי ונאמר במשלב גבוה, כמו בנאום הנישא בפי נושאת משרה רמה, שאז אין לו משמעות נלווית להקשר חיובי.
הוא נותר אז במשמעותו השוללת ופירושו "אין טעם להתאמץ".
משמעותו הבסיסית היסודית והמקורית של המסר הוא הדנוטציה.
מה שנמסר במסר שהוא מעבר למשמעות יסודית מקורית זו הוא ההקשר המשני.
הדנוטציה היא בדרך כלל אובייקטיבית ושווה אצל כל הדוברים, ואילו ההקשר המשני, הקונוטציה, משקפת את עמדת הדובר או השומע ואת התייחסותו הסובייקטיבית למילה, כפי שהיא נתפסת, או כפי שכיוונו להביע אותה.
קונוטציה מתקבלת גם מההקשר הרגשי, מתגובתו של כל אדם באופן שונה לביטוי, לסיפור, לתמונה, למנגינה, וכדומה.
הקונוטציה - ההקשר המשני, מושפע מהמצב והסביבה (הסיטואציה) בה המסר נמסר והתקבל.
דוגמה להשפעת הרגש: הביטוי "מה שלומך?" שביסודו הוא שאלה עניינית, מקבל הקשר חיובי (קונוטציה חיובית) כאשר הנמען היה שרוי בצער או באבל, ומשמעותו שהמוען הדובר, מביע אהדה ועניין בצער חברו, אך כאשר הנמען ממהר לצאת מן הבית ועומד בפתח, אם ישאלו אותו מה שלומך, הוא יתרגז.
דוגמה להשפעת המיקום והקשרו הסביבתי: "הגברת הנכבדה" הנאמר במעמד קבלת פרס נובל לפיזיקה לאותה גברת נכבדה, ולעומת זאת כאשר הביטוי "הגברת הנכבדה יכולה להמתין", בתור לתא השירותים בתחנת הדלק.
לעיתים הקונוטציה עשויה להבדיל בין מילים בשפה שיש להן משמעות יסודית זהה.
לדוגמה, לביטויים "נפטר", "הלך לעולמו", "מת" ו"התפגר" יש משמעות יסודית אחת שווה – חייו של האדם נפסקו.
ואולם, ל"נפטר" ול"הלך לעולמו" יש קונוטציה חיובית, ל"התפגר" יש קונוטציה שלילית ואילו ל"מת" אין בדרך כלל קונוטציה.
קונוטציה יכולה לשמש גם כאמצעי ספרותי או רטורי: לדוגמה, שימוש במילה "אביב" מעורר קונוטציות של התחדשות ולבלוב אצל הקורא או השומע.
ההבחנה בין משמעות לוואי לאסוציאציה ולמשמעות סמלית
יש המבחינים בין משמעות לוואי לבין הקשר כללי - אסוציאציה.
משמעות לוואי משמשת לציון משמעות המתקשרת לדבר, בעוד אסוציאציה היא התקשרות של עצם אחר לדבר.
לדוגמה: כאשר אדם שומע את המילה "אדום" היא יכולה לקבל הקשר משני חיובי של מתיקות במשפט "תפוח אדום במיוחד".
אך באותו רגע גם לעורר הקשרים ודמיונות שאינם קשורים ומשנים את המשמעות.
למשל מישהו הגר בעוטף ישמע את המילה "אדום", וייזכר ברגשי אזהרה כבאזעקת "צבע אדום", ואצל אשה מפורסמת יתעורר רגש הכבוד הבא עם שטיח אדום.
אך הקשרים עולים אלה הם אסוציאציות מקריות, שאינם משנים, לפחות בשלב המיידי, את המשמעות.
אין גבול ברור בין המושג קונוטציה - משמעות לוואי, לאסוציאציה - הקשר כללי, והוא תלוי במידה רבה בהקשר ובאדם.
לדוגמה, בשיחה על פרס האוסקר "השטיח האדום" יובן במשמעותו הבסיסית כאותו השטיח הטקסי עליו מובילים את הזוכים אל הפרס ויעורר יחד עמו מחשבות אסוציאציאטיביות של שמחה וזכייה כמו גם של אכזבה והפסד.
בחנות השטיחים לעומת זאת משמעותו היסודית של הביטוי "השטיח האדום" יובן כאחד השטיחים בתצוגה, זה שהצבע האדום בולט בו, ואם מדובר בשטיח צר וארוך, יש סיכוי שהשטיח האדום הטקסי (בדומה לזה של האוסקר) יהיה המשמעות הנלווית המתקבלת למכירת שטיח זה.
אך ייתכן גם שמישהו שמעולם לא צפה בתחרויות וטקסים מעין אלה ורק שמע על שטיח אדום טקסי, יראה בביטוי הקשר אסוציאטיבי בלבד, שאינו משפיע על משמעות הביטוי בעת המכירה.
באופן דומה, לעיתים הגבול מטושטש גם בין המסומל בסמל (סימבול) או בביטוי סמלי (מטפורה או מטבע לשון) - לבין המשמעות הנלווית המתקבלת מההקשרים של המיוצג הרשמי.
אם נמשיך עם הדוגמאות לגבי הצבע האדום, סמל של אור אדום ברמזור יכול לסמל את מיקומו של רמזור (ייצוגי במפה או אמיתי בשטח), יכול לסמל את ההוראה לעצור ולחדול מפעולה או איסור כלשהו.
בו בזמן, יהא הפירוש היסודי שכיוונו אליו אשר יהא, המילה אדום בביטוי "רמזור אדום" עלול לעורר מחשבות על ביטויים נוספים, ואף לקבל משמעות נלווית.
למשל בשיחה של תיירים על רובע האורות האדומים באמשטרדם, או בשיחה הקורית ברובע זה שם.
קונו פון שטויבן היה גנרל גרמני, מפקד קורפוס בחיל הרגלים בחזית המערבית במלחמת העולם הראשונה ומפקד הארמייה ה-11 בחזית המקדונית.
קונו היה בנו של הדוכס ברנדט פון שטויבן מושל סקסוניה וגנרל מיור בצבא הפרוסי.
ב-1 במאי 1871 החל את לימודיו באקדמיה הצבאית הפרוסית וב-23 באפריל 1874 הוסמך כקצין רגלים בדרגת סגן משנה.
עד לראשית המאה ה-20 שילב בין תפקידי הדרכה באקדמיה הצבאית, תפקידי מטה ופיקוד על גדודי רגלים.
ב-3 בפברואר 1911 מונה למפקד הדיוויזיה ה-36 והוצב בגדנסק, ומספטמבר 1913 ועד לפרוץ מלחמת העולם הראשונה פיקד על האקדמיה הצבאית הפרוסית בברלין.
עם פרוץ מלחמת העולם הראשונה מונה פון שטויבן למפקד קורפוס המילואים ה-18 במסגרת הארמייה הרביעית הגרמנית ולחם עם כוחותיו בחזית המערבית במרוץ אל הים.
פון שטויבן פיקד על כוחותיו בקרב שמפאן הראשון אשר בעקבותיו עוטר בעיטור פור לה מריט, ובהמשך בקרב ורדן שבמהלכו ספג הקורפוס שבפיקודו אבדות כבידות.
ב-4 ביוני 1917 מונה פון שטויבן למפקד הארמייה ה-11 הגרמנית בחזית המקדונית.
ב-14 בספטמבר 1918 פתחו כוחות מדינות ההסכמה בפיקודו של הגנרל הצרפתי לואי פראנשה ד'אספרה במתקפת הווארדאר במטרה להכריע את החזית המקדונית.
עיקר המאמץ רוכז נגד הארמייה ה-11 הגרמנית בפיקודו של פון שטויבן והארמייה הראשונה של צבא בולגריה בפיקודו של סטפן נרזוב.
ב-12 באוקטובר הוכנעו הגרמנים על ידי הארמייה הסרבית ה-1 ונסוגו לכיוון בלגרד.
פון שטויבן חילק את הארמייה לשני גייסות ה-61 וה-62 והם המשיכו בנסיגה מסודרת צפונה וב-11 בנובמבר הגיעו לעיר סולנוק בהונגריה והניחו את נשקם.
ב-31 בינואר 1919 פרש משירות פעיל.
פון שטויבן הלך לעולמו ב-1935 והוא בן 80. הוא נקבר בבית העלמין "אינווליד" בברלין.
קוֹנְדִילוֹמָה היא יבלת, המופיעה בדרך כלל באיברי המין ופי הטבעת בקרב גברים ונשים.
זוהי מחלת מין מדבקת מאוד הנגרמת כתוצאה מסוגים שונים של נגיף הפפילומה האנושי.
ההידבקות במחלה נעשית כתוצאה ממגע ישיר עם עור נגוע, בעיקר במהלך יחסי מין.
יבלות אלו הן התסמין הבולט ביותר להידבקות בווירוס זה.
90% מהיבלות נגרמות כתוצאה מסוגים 6 ו-11
אך עם זאת הן מופיעות רק באחוז קטן של הנדבקים בווירוס.
תפוצת הווירוס באוכלוסייה רבה מאוד, ועל פי הערכות 27% מכלל האוכלוסייה הפעילה מינית נגועה בו, ו-45% מאוכלוסיית בני ה-14 עד 19.
ניתן לטפל ביבלות בצריבה על ידי לייזר או בצריבה כימית.
קונווי (בוולשית: Conwy) היא עיירה וקהילה, בירת מחוז קונווי במרכז החוף הצפוני של ויילס.
העיירה שוכנת בצד המערבי של שפך נהר הקונווי, קהילת קונווי (אשר נכללות בה מספר עיירות בסביבה) כוללת נכון לשנת 2011 14,723 תושבים.
העיירה הוקמה בין 1283 ל-1289 על ידי מלך אנגליה אדוארד הראשון, כשהיא שוכנת בין חומות העיר שבמרכזם טירת קונווי.
הטירה והעיירה הצמודה לה נבנו לאחר הכיבוש האנגלי של נסיכות ויילס והן נועדו לשמש מוקד כוח אנגלי בצפון ויילס, בעשורים הראשונים אף הורשו לגור בעיירה רק תושבים אנגלים.
קונווי הוקמה סביב מנזר אברקונווי אותו הקים ל'ואלין הגדול ושם אף נקבר, עם הקמת העיירה האנגלית הועברו נזירי המנזר דרומה משם והוקם מנזר חדש מחוץ לעיירה.
בתקופה זו היא נקראה 'אברקונווי' (שפך נהר הקונווי) על שם המנזר ששכן במרכזה וכך היא נקראה עד המאה ה-19 כאשר שמה קוצר לקונווי.
בשנת 1826 הושלמה בנייתו של גשר תלוי שתוכנן על ידי תומאס טלפורד, הוא נבנה כך שישתלב עם הטירה שניצבה בצד המערבי שלו והוא נועד לשמש את הכביש החדש שנבנה גם הוא.
בשנת 1850 הושלמה בנייתו של גשר נוסף לשימוש קו הרכבת של צפון ויילס, הוא נבנה בצמוד לגשר הראשון.
במשך השנים נבנה אף כביש שלישי מודרני יותר לשימוש תנועת רכבים.
קונווי ממוקמת בגדה המערבית של נהר הקונווי, בסמוך לשפכו בים האירי במרכז החוף הצפוני של ויילס.
כביש ה-A55 חוצה את העיירה ממזרח למערב, כאשר הוא עובר את הנהר באמצעות מנהרה (מנהרת קונווי).
כ-20 ק"מ במעלה הכביש לכיוון מזרח נמצאת בנגור ובהמשך האי אנגלסי, כ-35 ק"מ במורד הכביש לכיוון מערב נמצא הגבול עם אנגליה והעיר צ'סטר.
כביש מרכזי נוסף היוצא הקונווי הוא ה-A470 אשר יורד לכיוון דרום בחלקו לאורך נהר הקונווי, חוצה את שמורת סנודוניה ועובר בבטווס-אי-קוייד, פסטיניוג ודולגל'אי.
בנוסף, במרכז קונווי עובר קו רכבת שנבנה לאורך החוף הצפוני של ויילס (קו צפון ויילס הראשי) ושלוחה שלו יוצאת מהעיירה לכיוון דרום עד לפסטיניוג (קו עמק קונווי), כיום הרכבת משרתת בעיקר את התיירים הרבים הפוקדים את עיירות צפון ויילס.
לאורך הגדה המזרחית של הנהר, אל מול מרכז העיירה ההיסטורי, נמצאת העיירה צומת ל'נדידנו שנכללת אף היא בקהילת קונווי.
מצפון לקונווי על חצי האי קריד'ין נמצאת העיירה ל'נדידנו ומעליה בקצה של חצי האי נמצאת גבעת אורם הגדול (Great Orme).
בהמשך רצועת החוף ממזרח לחצי האי קריד'ין נמצאת העיירה מפרץ קונווי, שיחד עם קונווי ול'נדידנו מהוות אזור תיירות חשוב בצפון ויילס.
קוֹנְוֶורְז'ן הוא רומן מאת רביב יצחקי בהוצאת כנרת זמורה ביתן 2012. זהו רומן בשפה העברית החושף את הנעשה מאחורי הקלעים של תעשיית הפורנו וההימורים באינטרנט.
דוד רוזנטל, בביקורת על הספר באתר וואלה כותב:
במרכזו של הרומן, סיפור אהבתו של מאתיו אנדרסון, האקר אמריקאי צעיר מניו ג'רזי, ל'דאקי' -יפהפייה דקיקה ומיוחדת המופיעה בחדרי צ'אט-חי.
באחד הלילות הוא מקליט באקראי את אהובתו נאנסת באכזריות על ידי שני גברים.
אחרי האונס היא נעלמת ללא עקבות.
הקובץ המוקלט הופך לראיה רבת ערך כאשר מתבררת זהותו של אחד האנסים.
כאן מתערבים כוחות גדולים ממנו: ה-CIA הנלחם ב-סחר בבני אדם ובהלבנות הון.
חברות הימורים השייכות לאוליגרכים שחיי אדם חשובים בעיניהם כקליפת השום, ופוליטיקאים ציניים ומושחתים.
מאתיו יוצא להציל את אהובתו במסע חוצה יבשות, במהלכו פוגש טיפוסים אקסצנטריים, האקרים, סוכנים, פעילי או"ם, דוגמניות פורנו ואנשי מדיה, הוא מגלה אמיתות מפתיעות על עצמו ועל נסיבות חייו.
"קונוורז'ן" מתאר את התרבות הנסתרת של ההאקרים.
האקרים שבנגוד לדעה הרווחת - אינם פושעים ורואים את עצמם כמקימי ומפתחי רשת האינטרנט כפי שאנחנו מכירים אותה היום.
להאקרים, על פי הספר - שפה, סמלים וסולם ערכים ייחודי להם.
הספר מעלה שאלות בנושא אפשרות הקשר הווירטואלי בין אנשים.
האם ניתן להתאהב במישהי או במישהו דרך "צ'אט"?
מה ניתן לדעת על אנשים כפי שהם מציגים את עצמם ברשת?
האם השפה המדוברת ברשת היא קריטריון לזהות?
שם הספר, קונוורז'ן, פירושו בעברית המרה שבשיווק אינטרנטי מתייחסת להמרת גלישת הגולשים לפעולות רווחיות עבור יוצרי האתר.
בספר המילה קונוורז'ן מקבלת משמעויות נוספות, המתייחסות לתמורה שעוברים הגיבורים.
קוּנדַליני (בסנסקריט: कुण्डलिनी, kuṇḍalinī; בטמילית: குண்டலினி/வாலை; בתאילנדית: กุณฺฑลิน) הוא מונח שלו שני פירושים: אנרגיה נפשית (פראנה) המתרוממת מאזור הצ'אקרה התחתונה לכיוון הצ'אקרה העליונה; והנתיב שבו עוברת אותה אנרגיה נפשית.
פירושו המילולי של המילה "קונדליני" הוא פיתול.
בתורת היוגה מגדירים את הקונדליני ככוח נפשי כמוס שמצוי באזור האגן.
חלק מתרגילי היוגה נועדו לחלץ את הקונדליני ממצבו הכלוא ולשחרר אותו, באופן שיפעל על כל מערכות הגוף והנפש.
במסורת הבודהיסטית ישנה חשיבות להתרוממות ספונטנית של הקונדליני ממקומו באגן לכיוון חלקו העליון של גוף האדם.
הבודהיסטים רואים בהתרוממות הספונטנית הזו קפיצה לרמת תודעה גבוהה יותר.
קפיצות כאלו מכונות בשם סאטורי.
בתורות העידן החדש, עליית הקונדליני מסמלת התקדמות מדורגת בסולם של התפתחות נפשית.
הימצאותו של הקונדליני בצ'אקרה התחתונה מסמלת אורגניזם שמודע רק לעצם העובדה שהוא קיים.
התרוממות הקונדליני לצ'אקרה השנייה, שמגדירה את הדחף המיני, מעידה על מודעות הנשלטת על ידי הצורך להתרבות.
התרוממות הקונדליני לצ'אקרה השלישית, שממונה על הרגשות, מגדירה מודעות מפותחת יותר המכירה בקיומן של מודעויות אחרות ומסוגלת לפתח רגשות אליהן.
התרוממות הקונדליני לצ'אקרה הרביעית מעידה על מודעות המסוגלת להצטרף ולשתף פעולה עם ישויות אחרות לצרכים יצירתיים ואסתטיים.
הפעילות הרוחנית של הצ'אקרות הגבוהות (החמישית, השישית והשביעית) היא מורכבת יותר, ולכן לא פשוט להסביר את המשמעות של התרוממות הקונדליני עד לצ'אקרות האלו.
ניתן בקירוב להגיד, שכיוון שתכונת הצ'אקרה השישית היא "ראיית האמת", אזי התרוממות הקונדליני לצ'אקרה זו, מעידה על דרגה רוחנית המקורבת לנבואה.
במסגרת מסורות מדיטציה מסוימות, ובמיוחד בעשור הראשון לאחר פטירתו של אושו, התפתחה תרבות מדיטציונית שנוגעת לענייני צמדים, ובמיוחד לפראנה של קונדליני.
כך, למשל, "צוותה" מדיטציית הקונדליני לראיית האור והנולד ("קונדליני ואור"), לזרמי הידע והתובנה ("קונדליני ובוקי"), או לזרמי השפע והפרנסה ("קונדליני ירוחין").
בספרות היוגה והמדיטציה ישנו עיסוק אינטנסיבי בהתרוממות הקונדליני, או כפי שהיא מכונה לעיתים "התעוררות" הקונדליני.
אחת האסכולות הראשיות טוענת שהתרוממות הקונדליני צריכה להיות ספונטנית וטבעית והיא מין אירוע נפשי פתאומי שדומה, או לעיתים אף זהה להארה.
קונו (Qunu) הוא כפר בפרובינציית הכף המזרחי בדרום אפריקה.
הוא שוכן כ-320 קילומטרים מדרום-מערב לעיר דרבן וכ-55 קילומטרים מחוף האוקיינוס ההודי.
בשנת 2001 מנתה אוכלוסייתו כ-200 נפש.
בעבר נכלל הכפר בתחומי הבנטוסטן טרנסקאי, שקיומה בוטל לאחר תום משטר האפרטהייד בדרום אפריקה.
בקונו בילה את ימי ילדותו נשיא דרום אפריקה לשעבר נלסון מנדלה ובו בחר כמקום מנוחתו האחרון.
לאחר פטירתו נערכה בכפר ב-15 בדצמבר 2013 הלוויה ממלכתית למנדלה בנוכחות כ-4,500 משתתפים.
מנדלה נקבר שם ליד הוריו ושלושה מילדיו.
קונווי (בוולשית ואנגלית: Conwy) הוא מחוז בצפון ויילס, בממלכה המאוחדת.
המחוז הוקם בשנת 1996 עם הסידור מחדש של מחוזות ויילס, הוא הוקם על בסיס חלקי ממחוז קלוויד וגוויניד' ההיסטוריים.
כיום המחוז נמצא בגבולות 'מחוז השימור' קלוויד (יחד עם דנבישייר, רקסהאם ופלינטשייר).
ברחבי המחוז מתגוררים 115,200 תושבים, אשר רובם מתגוררים בעיירות לאורך החוף הצפוני של המחוז ובעיקר סביב אזור שפך נהר הקונווי והעיירה קונווי.
מחוז קונווי גובל מצפון עם הים האירי, ממזרח הוא גובל עם מחוז דנבישייר ומדרום ומערב הוא גובל עם מחוז גוויניד'.
עורקי התחבורה העיקריים ברחבי המחוז הם קו הרכבת העובר לאורך החוף הצפוני, כביש ה-A55 העובר גם הוא לאורך החוף הצפוני, כביש ה-A470 אשר חוצה את המחוז מצפון בקונווי לדרום בבטווס-אי-קוייד ופסטיניוג.
בנוסף, כביש ה-A5 חוצה את המחוז האזור מרכזו ממזרח למערב.
מעבר לרצועת החוף בצד הצפוני של המחוז, פנים המחוז מאופיין באזורים הרריים ובחלקו הדרומי כולל חלק משמורת סנודוניה.
בחלקו הצפוני של המחוז מרוכזת רוב האוכלוסייה שלו באזור שפך נהר הקונווי, מפרץ ל'אנדידנו וחצי האי קרודי'ן.
נהר הקונווי (בוולשית: Afon Conwy) הוא נהר הזורם בצפון-מערב ויילס, כולו בשטחי מחוז קונווי.
אורכו של הערוץ המרכזי של נהר הקונווי 55 קילומטר, והוא הנהר השלישי בגודלו הנשפך לים האירי לאורך חופי צפון ויילס.
מי הנהר משמשים לשתייה, לדיג, לחקלאות ולפעילויות נופש.
מוצא הנהר באזורי הביצות ההרריים של המיגניינט, מזרחית לבליינה פסטיניוג.
מכיוון מערב מתחברים אליו שלושה יובלים עיקריים המנקזים רבים מהרי סנודוניה הגבוהים.
הנהר זורם כקילומטר לכיוון דרום לפני שהוא פונה לכיוון מזרח ולאחר כ-10 ק"מ הוא מתעקל וממשיך בזרימה לכיוון מערב.
בחלק זה הוא זורם במקביל לכביש ה-A5 כאשר השניים עוברים דרך בטווס-אי-קוייד, בסמוך לה הוקם גשר ווטרלו שנבנה מעל הנהר על ידי תומאס טלפורד.
מכאן הקונווי ממשיך בזרימה לכיוון צפון במקביל לכביש ה-A470, הוא עובר את ל'נרוסט וגלן קונווי לפני שהוא מגיע לעיירה קונווי, שם הוא נשפך לתוך הים האירי בין מפרץ קונווי לחצי האי קריד'ין.
קוֹנה היא קומונה שבמחוז הצפון שבחוף המערבי של האי גרנד טר בקלדוניה החדשה, אחת ממחוזות צרפת מעבר לים שבאוקיינוס השקט.
קונה משמשת כבירת מחוז הצפון ונכון ל-2014, מתגוררים בקומונה 7,340 תושבים.
העיר נמצאת 267 ק"מ צפונית-מערבית מנומאה, ומחוברת לה בכביש מהיר.
למרות שקיימות עדויות להתיישבות אנושית באזור כבר מהאלף השני לפנה"ס, התיישבות אירופאית החלה רק בשנת 1864. תשעה שבטים נמצאים בשטחה.
אף על פי שרוב האוכלוסייה ממוצא מלנזי, קונה היא גם בית לאוכלוסייה אירופית, ובראשם משפחות שהתגוררו בה מספר דורות.
קונוטופ (באוקראינית: Конотоп) היא עיר במחוז סומי שבאוקראינה.
בתחילת המאה ה-17 הקוזאקים היו ראשונים להתיישב באזור.
היישוב מוזכר במסמכים המתוארכים ל-1634 ושמו הראשון היה נובוסליצה.
ב-1642 פולנים בנו במקום מבצר וקראו לו על שם הנהר הסמוך בשם קונוטופקה שיותר מאוחר השתבש.
ב-1648 היישוב קיבל מעמד של עיר.
ב-28 ביוני 1659 התרחש כאן קרב מפורסם בין הכוחות של חאנות קרים והקוזאקים מצד אחד לבין הכוחות של רוסיה הצארית מצד שני שבו הובסו הרוסים.
העיר נכבשה על ידי הגרמנים ב-9 בספטמבר 1941 ושוחררה על ידי הצבא האדום ב-6 בספטמבר 1943.
ב-24 בפברואר 2022 כחלק מהפלישה הרוסית לאוקראינה, הכוחות המזוינים של רוסיה השתלטו על העיר קונוטופ.
הם נסוגו בהמשך והעיר שבה לשליטת אוקראינה.
בראשית המאה ה-19 התגוררו בקונוטופ 80 יהודים, בעקבות הגירה המונית של יהודים מאזוריו הצפון-מערביים לאזוריו הדרום-מזרחיים של תחום המושב גדלה האוכלוסייה היהודית של העיר והגיעה ל-4,426 ליהודים ב-1897 שהיוו 23.5 אחוזים מכלל האוכלוסייה.
ב-1892 היה בעיר בית חולים יהודי.
בספטמבר 1941, מספר ימים לאחר כיבוש העיר על ידי הגרמנים, נרצחו בה 123 יהודים.
בנובמבר 1941 נרצחו כאלף יהודים וב-1 בדצמבר 1941 נרצחו 95 יהודים מקרב שבויי המלחמה הסובייטים.
אוכלוסייה יהודית של קונוטופ לפי שנים:
קונדנסט , הוא למעשה גז טבעי מעובה, מתייחס לתוצר לוואי בנפח נמוך המתקבל בעת זיקוק של גז או נפט.
הקונדנסט מורכב מפחמימנים, אשר להם משקל סגולי גבוה ביחס לחומר המקור, והם מופרדים בתהליך של עיבוי.
בתהליך זה חלק מצורני הגז שבתוך הגז הטבעי הגולמי מתעבים למצב נוזלי אם מורידים את הטמפרטורה לנקודה שנמוכה מנקודת הטל של המקטע הפחמימני תוך שמירה על לחץ קבוע.
קונדנסט נקרא גם לעיתים "בנזין טבעי" משום שהוא מכיל פחמימנים בתחום הרתיחה של בנזין.
השימושים המקובלים לקונדנסט המופק מנפט או גז הם דילול של נפט כבד או כחמר גלם להפקת דלקים בעלי נקודת הצתה נמוכה ובעיקר בנזין לרכבים ודלק למטוסים.
יש המתייחסים לקונדנסט כאל סוג של נפט גולמי, דוגמת נפט מסוג ברנט המופק בים הצפוני, כאשר התייחסות הנכונה היא כאל תוצר זיקוק ברמת עיבוד חלקית.
יתרונות השימוש בקונדנסט על פני נפט גולמי נובעים מכך שהוא לא מכיל ביטומן ומזוט, יש בו פחות תוצרי לוואי ויותר פחמימנים בעלי שרשראות קלות ולכן זיקוקו דורש פחות אנרגיה.
גז טבעי גולמי יכול להגיע מכל אחד משלושה סוגי בארות הגז הבאים :
בארות נפט גולמי - גז טבעי גולמי שמגיע מבארות נפט גולמי נקרא גז מקושר (associated gas).
גז זה יכול להתקיים בתצורה התת-קרקעית בנפרד מהנפט הגולמי או להיות מומס בתוך הנפט הגולמי.
גז מעובה שמופק מבארות נפט נקרא לעיתים קרובות "קונדנסט כבד".
בארות גז יבש - בארות אלה מפיקות בדרך כלל רק גז טבעי גולמי שאינו מכיל נוזלים פחמימניים.
גז זה נקרא גז לא מקושר (non-associated gas).
בארות קונדנסט - בארות אלה מפיקות גז טבעי גולמי ביחד עם נוזל גז טבעי.
הוא נקרא גז מקושר ומכונה לעיתים קרובות גז רטוב.
ישנם מקורות קונדנסט רבים ברחבי העולם וכל מקור מתאפיין בהרכב ייחודי.
אולם, באופן כללי, משקלו הסגולי של קונדנסט נע בין 0.5 ל-0.8, ומורכב מפחמימנים כמו פרופן, בוטן, פנטן, הקסן, וכו'.
תרכובות גז טבעי עם מספר גדול יותר של אטומי פחמן (לדוגמה, פנטן או תערובות של בוטן, פנטן ופחמימנים אחרים עם אטומי פחמן נוספים) קיימות כנוזלים בטמפרטורות הסביבה.
קונדנסט עשוי להכיל אי-ניקיונות נוספים כמו :
תיולים המכונים גם מרקפטנים (מסומנים RSH, כאשר R היא קבוצה אורגנית כמו מתיל, אתיל, וכו')
אלקנים בעלי שרשראות ישרות ובין 2 ל-12 אטומי פחמן (מסומנים C2 עד C12)
תרכובות ארומטיות (בנזן, טולואן, קסילנים, ואתיל בנזן)
הקונדנסט אינו מוגדר כחומר מסוכן על פי "חוק חומרים מסוכנים", התשנ"ג, אך על פי המלצות משרד הבריאות יש להתייחס אליו ככזה.
לכן כל הגורמים המעורבים חייבים להחזיק בהיתרי רעלים.
החברות המעורבות בהפקת הגז הטבעי בישראל מחזיקות באישורים אלה.
הקונדנסט מכיל חומרים מסרטנים, הוא נפיץ ומכיל ריכוזים גבוהים של מרכיבים מזהמים ונדיפים, ומזהם את מי התהום.
בשל מאפיינים אלו קמה בישראל התנגדות להקמת מתקני עיבוד לקונדנסט שמקורו בקידוחי תמר ולווייתן, במסגרת בתי הזיקוק הקיימים.
נטען בידי פעילי סביבה כי תוכננה הפקת קונדנסט בכמות משמעותית בהרבה מזו שפורסמה וכי הפקת קונדנסט אמורה להתבצע בעומק הים, במקום הקידוח כפי שנהוג כיום במדינות מפותחות.
המחלוקת לגבי כמות הקונדנסט המופקת מהמאגרים נעוצה בטעות סופר שהופיעה בהודעה לעיתונות שהוציאה "דלק" בדבר מכירות קונדנסט במאגר תמר.
בהודעה דווח על הפקת 348 מיליון חביות במקום 348 אלף.
בנוסף, המשרד להגנת הסביבה קבע ב-2016 כי מאגרי תמר ולוויתן נחשבים כמאגרים עניים בקונדנסט: על פי הגדרות המשרד, עושר מאגר גז בקונדנסט נקבע על ידי היחס שבין כמות הפחמימנים הנוזליים אשר מופקים מן המאגר לבין כמות הגז שבו.
מאגר שממנו ניתן להפיק פחות מגלון קונדנסט לאלף רגל מעוקב נחשב עני.
הואיל ונקבע כי ממאגר תמר ניתן להפיק לכל היותר 0.056 גלון וממאגר לוויתן 0.075 גלון, מתקבל כי מאגרי הגז הגדולים בישראל נחשבים לדלים בקונדנסט גם בהשוואה למאגרים במדינות אחרות בעולם.
רוב הקונדנסט המופק ממאגר תמר מובל בצנרת אל בית הזיקוק "פז" באשדוד, ובו הוא מעורבב עם נפט גולמי, מזוקק יחד איתו ומעובד כחומר גלם.
הקונדנסט מהווה 1% מסך הגלמים המעובדים בבית זיקוק זה.
על פי דוחות "דלק קידוחים" לשנת 2016, היקף מכירות הקונדנסט השנתי הצפוי ממאגר לוויתן הוא של 708 אלף חביות בשנה, כמות השווה ל-103 אלף טון נפט.
מהתבוננות בדוחו"ת הכספיים של "בתי זיקוק לנפט בע"מ" (בזן) לשנת 2016 עולה כי כמות זו מהווה כ-1.14% מהיקף הזיקוק השנתי הממוצע של בזן בשנים 2015-2016.
אחד החומרים הבעייתיים הקיימים בקונדנסט הוא בנזן, חומר ארומטי מסרטן המצוי גם בדלקים שמשמשים לתחבורה.
על פי המשרד להגנת הסביבה, אחוז הבנזן המותר בדלקים הוא 1%.
על פי דוח משרד איכות הסביבה, אחוז הבנזן בקונדנסט הכבד ובקונדנסט הקל המופקים ממאגר תמר עומד בתקן הנ"ל.
אחוז הבנזן המופק ממאגר לווייתן נמוך מהתקן.
בגאומטריה, קונואיד הוא משטח ישרים שישריו, הקווים היוצרים, ממלאים שני תנאים:
כל הישרים מקבילים למישור מסוים, המישור המכוון.
כל הישרים נחתכים בקו קבוע משותף, הציר
קונואיד נקרא קונואיד ישר אם צירו מאונך למישור המכוון.
פועל יוצא מכך הוא, שהציר מאונך גם לכל הקווים היוצרים.
כל קונואיד הוא משטח קטלן, ואפשר ליצג אותו על ידי הפרמטרים:
כאשר c מיצג את פונקציית הישר והווקטורים r(u) הם מקבילים לישר.
קונואיד ישר מעגלי בעל משוואה פרמטרית של:
קונואיד פרבולוידי בעל משוואה פרמטרית של:
בגאומטריה, קונואיד ישר, הוא משטח ישרים וקונואיד שצירו מאונך למישור המכוון.
פועל יוצא מכך הוא, שגם כל הקווים היוצרים של הקונואיד הישר מאונכים לצירו.
המשוואה הפרמטרית של קונואיד ישר במערכת צירים קרטזית תלת־ממדית, כאשר ציר ה-z הוא ציר הקונואיד, היא מהצורה:
כאשר h(u) היא פונקציית הגובה של הקונואיד.
דוגמאות אחרות לקונואיד ישר הן:
פרבולואיד היפרבולי: (כאשר ציר ה-x וה-y הם הצירים של הקונואיד)
גנרל קונו-הנס פון בות היה מפקד בכיר בוורמאכט שפיקד על כוחות במלחמת העולם השנייה.
פון בות נולד ב-9 באפריל 1884 בסאברן, שהשתייכה לאימפריה הגרמנית.
בשנת 1903 התגייס לצבא הגרמני הקיסרי, והצטרף לרגימנט הגרנדירים ה-89 (הדוכסות הגדולה מקלנבורג-שוורין ה-1).
עם פרוץ מלחמת העולם הראשונה הועבר לרגימנט הרובאים ה-90 (הדוכסות הגדולה מקלנבורג-שוורין ה-8 - הקיסר וילהלם), ולחם בשורותיו במהלך המלחמה.
לאחר המלחמה הצטרף פון בות לפרייקור, ולאחר מכן הצטרף לרייכסווהר, ומילא בו תפקידי פיקוד ומטה.
באביב 1920 מונה פון בות למפקד פלוגה ברגימנט הרגלים ה-6, וב-1 באוקטובר 1922 מונה לקצין מטה בדיוויזיה ה-4 של הרייכסווהר.
בתחילת שנת 1927 מונה למפקד הגדוד הממונע ה-4, וב-1 באוקטובר 1927 מונה לקצין מטה בפיקוד התותחנים ה-4. ב-1 בינואר 1928 הועלה לדרגת מיור, וב-1 בפברואר 1930 מונה כמדריך בבית הספר לטקטיקה של חיל הרגלים בדרזדן.
ב-1 באפריל 1931 הועלה לדרגת אוברסט לויטננט, וב-1 באוקטובר 1931 מונה למפקד הגדוד ה-2 ברגימנט הרגלים ה-5 (הפרוסי).
ב-1 בדצמבר 1933 הועלה לדרגת אוברסט.
ב-1 בפברואר 1934 מונה למפקד רגימנט הרגלים ה-6, וב-6 באוקטובר 1936 מונה כמפקד בית הספר הצבאי בהנובר.
ב-1 בינואר 1937 הועלה פון בות לדרגת גנרל מיור, ב-1 באוקטובר 1938 הועלה לדרגת גנרל לויטננט, וב-10 בנובמבר 1938 מונה למפקד הדיוויזיה ה-21.
במהלך מבצע ברברוסה לחם פון בות עם הקורפוס שבפיקודו כחלק מהארמייה ה-18, ולמשך זמן קצר כחלק מארמיית הפאנצר הרביעית ומהארמייה ה-16 במסגרת קבוצת ארמיות צפון, וב-9 ביולי 1941 קיבל על פעולותיו את עיטור צלב האבירים של צלב הברזל.
ב-9 בספטמבר 1942 קיבל פון בות על פעולותיו את עיטור הצלב הגרמני בזהב, וב-1 באפריל 1943 מונה למפקד יחידת האבטחה האחורית של קבוצת ארמיות צפון.
בשנת 1944 מונה פון בות למפקד הכוחות הגרמניים במזרח הונגריה, וב-1 ביולי 1944 למפקד יחידת האבטחה האחורית של קבוצת ארמיות דרום אוקראינה.
ב-8 באפריל 1945 פרש פון בות מתפקידו, וב-2 במאי 1945 נפל בשבי בעלות הברית.
פון בות שוחרר מהשבי ב-17 באפריל 1947. לאחר שחרורו התגורר בעיר הביכטסוואלד, עד למותו ב-22 במאי 1955, והוא בן 71 שנים.
קונוב (בפולנית: Kunów, ביידיש: קינעוו, קינוב) היא עיירה במחוז אוסטרובייץ שוויינטוקז'יסקי שבפרובינציית שוויינטוקז'יסקיה בפולין.
קונוב נזכרת לראשונה בתחילת המאה ה-12 כאחוזת בישופים, ובשנת 1365 הוענקו לה זכויות עיר.
בשנת 1502 הוחרב היישוב בידי הטטרים, ולאחר שהשתקם, נפגע שוב באמצע המאה ה-17 כתוצאה מפלישת האימפריה השוודית לפולין.
בחלוקת פולין בסוף המאה ה-18 נכלל היישוב בתחום ממלכת הבסבורג, ובשנת 1815 נכלל בשטחי פולין הקונגרסאית.
במהלך מרד ינואר היווה היישוב אחד ממוקדי המורדים הפולנים, ועקב כך, נטלו ממנו הרוסים את מעמדו העירוני בשנת 1869. זכויות אלה הושבו ליישוב רק בשנת 1990.
בשנת 1912 (תרע"ב) מונה רבי יעקב יצחק דן לנדא (לימים האדמו"ר מסטריקוב) לכהן כרב העיר.
לפניו כיהן אחיו רבי אברהם אביגדור שנפטר בחטף.
לאחר עשר שנות רבנות הייתה שרפה גדולה בעיר והרב לנדא חזר לבית הוריו וסייע לאביו בהנהגת החסידות.
בין מלחמות העולם נמנו ביישוב כ-500 יהודים, כרבע מתושביו.
עם כיבוש היישוב בידי הגרמניה הנאצית בתחילת ספטמבר 1939, גורשו יהודיו לאוסטרובייץ שוויינטוקז'יסקי, וכעבור שבוע הורשו לחזור אליו.
עם שובם, הוטלו עליהם גזירות שונות, ובהן חובת ענידת סרט זרוע, חובת ביצוע עבודות כפייה, החרמת רכוש, איסור על קשר עם לא יהודים וחובת תשלום סכומי כופר.
במרץ 1941 הובאו ליישוב כ-100 יהודים שגורשו מווינה.
בסוף אוקטובר 1942 ערכו אנשי ס"ס וכוחות אוקראיניים אקציית חיסול בגטו שביישוב, תוך שליחת כ-500 מיושביו למחנה ההשמדה טרבלינקה, ורצח הקשישים והחולים מחוץ ליישוב.
מקהילת קונוב שרד את השואה יהודי אחד.
קונדילרסים (שם מדעי: Condylarthra) היא סדרה של יונקים נכחדים שחיו ברחבי העולם מסוף תקופת הקרטיקון - תקופה בה שלטו הדינוזאורים בעולם ועד לאוליגוקן לפני 66.5-23 מיליון שנה.
סדרה זו נחשבת לאחת הראשונות שבסדרות היונקים המודרניים והקדומה שבסדרות הפרסתנים.
הם היו בעלי ראש גדול, אך לסת קצרה ושיניים חדות, וייתכן שהיו אוכלי כל, דמויי דובים בחלקם, כשאחרים ניזונו יותר ויותר מתזונה צמחונית.
לרובם לא היו פרסות, אלא טפרים כמו לטורפים.
ייתכן גם שהיו קשורים לבני הקבוצה הדרום-אמריקאית מרידיונגולטיים, ואולי דווקא למזוניכידים הנכחדים ולמפריטי ומכפילי הפרסה וסדרת הלווייתנאים שיצאה מהם.
בסדרה הקדומה הזו התקיימו כנראה 8 משפחות:
- ייתכן ששייכת למפריטי הפרסה
קונוויי היא בירת מחוז פוקנר שבמדינת ארקנסו שבארצות הברית.
זוהי העיר השביעית בגודל אוכלוסייתה בארקנסו.
בעיר פועלות שלוש מכללות שהעניקו לה את הכינוי "עיר הקולג'ים".
קונוויי נוסדה על ידי אסא פ.
רובינסון שהגיע לאזור זמן קצר לאחר תום מלחמת האזרחים.
רובינסון היה המהנדס הראשי של קו הרכבת ליטל רוק – פורט סמית' (כיום חלק מיוניון פסיפיק).
אחת ההטבות שהוא קיבל מחברת הרכבות היה שטח אדמה של מיל מרובע אחד ליד היישוב הוותיק קרדון (Cadron).
כאשר נסללה מסילת הברזל, העביר רובינסון חלק קטן מאדמתו לחברת הרכבות לצורך הקמת התחנה.
הוא הניח את היסודות לעיירה סביב לתחנה וקרא לה "תחנת קונוויי" (Conway Station) לכבודה של משפחה מפורסמת מארקנסו.
תחנת קונוויי כללה שתי חנויות קטנות, שני ברים, התחנה עצמה, כמה מבני מגורים זמניים וסניף דואר.
אף על פי שכאמור במקור הוקמה קונוויי כעיירת רכבת, כיום לא פועל בה שירות נוסעים, וזאת עקב ההשפעה של התרחבות השימוש במכוניות.
ב-1878 הגיע לארקנסו הכומר הקתולי ג'וזף שטרוב.
כמי שנולד באלזס-לורן גורש שטרוב מפרוסיה במהלך "מלחמת התרבות" (Kulturkampf) שהתחוללה שם ב-1872. הוא היגר לארצות הברית, התיישב בפיטסבורג, שם הוא ייסד באוקטובר 1878 את אוניברסיטת דוקן (Duquesne University).
חיכוכים עם הבישוף ג'ון טואיג, הובילו את שטרוב לעזוב את פיטסבורג מיד לאחר הקמת האוניברסיטה ולעבור לקונוויי.
ב-1879 עלה בידו של שטרוב לשכנע את הנהלת חברת הרכבות להקצות שטח של 810 קמ"ר לאורך הגדה הצפונית של נהר ארקנסו לצורך הקמת מושבת סנט ג'וזף.
אדמות אלו כללו את השטח עליו בנה שטרוב וייסד את הכנסייה הקתולית של סנט ג'וזף בקונוויי.
כחלק מעסקה זו הציעה חברת הרכבות למכור חלקות אדמה במחיר של 20 סנט לאקר לכל מהגר מגרמניה.
כדי למשוך את הגרמנים הקתולים לקונוויי ולסביבתה, כתב הכומר שטרוב את הספר "הכוכב המנחה למושבת סנט ג'וזף" (The Guiding Star for the St.
בנוסף לתשבחות שהעניק למעלותיה של קונוויי וסביבותיה, סיפק שטרוב מידע על הדרך הטובה ביותר להגיע אליה מאירופה.
ב-1889 התגוררו כבר בקונוויי מעל מאה משפחות של מהגרים גרמנים ועד היום ניכרת השפעת השפה הגרמנית בשמות רחובות העיר ובשמות בתי העסק שלה.
קונוויי הייתה ביתו של שופט בית המשפט העליון של ארקנסו, ג'יימס ד.
ג'ונסון (2010-1924), שהגיע לעיר לאחר נישואיו לבת המקום.
ג'ונסון התמודד ב-1956 ללא הצלחה על תפקיד מושל ארקנסו מול המועמד הדמוקרטי, השופט דאז, אורבל יוג'ין פאובוס וב-1966 כנגד המועמד הרפובליקני, וינתרופ רוקפלר.
ג'ונסון, שהיה ממובילי התומכים בהפרדה הגזעית בארצות הברית בתקופת משבר ליטל רוק, הצטרף למפלגה הרפובליקנית בשנות השמונים, לאחר מותו של רוקפלר.
הוא גם הפסיד במרוץ חשוב ב-1968 בבחירות לסנאט של ארצות הברית כנגד הסנאטור המכהן דאז, ג'יימס ויליאם פולברייט.
באותה שנה התמודדה אשתו של ג'ונסון, וירג'ינה, על תפקיד מושלת ארקנסו.
קוּנְדִינַמַרְקַה (בספרדית: Cundinamarca) הוא אחד מ-32 המחוזות של קולומביה.
המחוז נמצא במרכז קולומביה והוא גובל במחוזות בויאקה בצפון ובצפון-מזרח, בקסנרה במזרח, במטה בדרום-מזרח ובדרום, בעיר בוגוטה ובווילה בדרום ובטולימה ובקלדס במערב.
במחוז מתגוררים כ-2.76 מיליון תושבים (הערכה ל-2017).
בירת המחוז היא בוגוטה, שמתפקדת גם כבירת המדינה כולה, למרות העובדה שהיא בעלת מעמד עצמאי ואינה חלק מהמחוז.
העיר הגדולה ביותר בתוך תחומי המחוז היא סואצ'ה, פרוור של בוגוטה.
השם הוא עיוות שנוצר בתקופת האימפריה הספרדית של שמו המקורי של האזור בתקופה הפרה-קולומביאנית.
במקור האזור נקרא "קונטור מרקה" (Kuntur marqa), שמשמעותו היא "קן הקונדור" בשפת צ'יבצ'ה ששימשה את בני המואיסקה המקומיים.
לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 היא חולקה למחוזות, ומחוז קונדינמרקה כלל את שטחי קולומביה העתידית.